**แบบฟอร์มที่ 13**

**แบบฟอร์มประเมินความต้องการในการใช้ผลงานของผู้เชี่ยวชาญของผู้สอบบัญชี  
(อ้างอิงถึง TSA 620)**

**วัตถุประสงค์**

1. เพื่อพิจารณาว่าจะใช้ผลงานของผู้เชี่ยวชาญของผู้สอบบัญชีหรือไม่
2. เพื่อพิจารณาว่าหากใช้ผลงานของผู้เชี่ยวชาญ ผลงานนั้นเพียงพอสำหรับวัตถุประสงค์ของผู้สอบบัญชีหรือไม่
3. เพื่อประเมินความรู้ความสามารถและความเที่ยงธรรมของผู้เชี่ยวชาญ
4. เพื่อทำความเข้าใจอย่างเพียงพอเกี่ยวกับความเชี่ยวชาญและผลงานของผู้เชี่ยวชาญ
5. เพื่อประเมินความเหมาะสมและความเพียงพอของผลงานของผู้เชี่ยวชาญเพื่อเป็นหลักฐานการสอบบัญชีสำหรับสิ่งที่ผู้บริหารได้ให้การรับรองไว้ที่เกี่ยวข้อง

**ผู้เชี่ยวชาญ**ของผู้สอบบัญชี หมายถึง บุคคลหรือองค์กรที่มีความเชี่ยวชาญนอกเหนือจากการบัญชีหรือการสอบบัญชี ซึ่งมีผลงานที่ผู้สอบบัญชีสามารถใช้เป็นหลักฐานการสอบบัญชีที่เหมาะสม**อ**ย่างเพียงพอ

| **ข้อ** | **รายการที่ควรนำมาพิจารณาเกี่ยวกับการใช้ผลงานของผู้เชี่ยวชาญ** | **กระดาษทำการอ้างอิง** | **ใช่/ ไม่ใช่/ ไม่เกี่ยวข้อง** |
| --- | --- | --- | --- |
| 1 | งานตรวจสอบงบการเงินของกิจการต้องการความเชี่ยวชาญดังต่อไปนี้หรือไม่(ถ้าไม่มี ให้ข้ามข้อถัดไป)   * ที่ดิน อาคาร เครื่องจักร * อัญมณี * วัตถุโบราณ * ทรัพยากรธรรมชาติ (ระบุ...............) * สินทรัพย์ไม่มีตัวตน (ระบุ..............) * เงินลงทุน (ระบุ..............) * ต้นทุนในการรื้อถอน * เครื่องมือทางการเงิน (ระบุ..............) * การซื้อธุรกิจ * ค่าความนิยม * การด้อยค่าของสินทรัพย์ (ระบุ................) * หนี้สินการฟ้องร้อง * หนี้สินจากสิ่งแวดล้อม * คดีความหรือผลของสัญญา (ระบุ.............) * ผลประโยชน์พนักงาน * การจ่ายโดยใช้หุ้นเป็นเกณฑ์ * ภาษีอากร (ระบุ...........) * อื่นๆ โปรดระบุ....................... |  |  |
| 2 | ผู้เชี่ยวชาญมีคุณสมบัติต่อไปนี้ทุกข้อหรือไม่   1. ความรู้ความสามารถ เช่น การศึกษา ประสบการณ์  ใบประกอบวิชาชีพ ชื่อเสียง ผลงานในอดีต ผลงานต่อสาธารณะซึ่งแหล่งของสารสนเทศข้างต้นอาจได้จาก การปรึกษาหารือกับผู้เชี่ยวชาญนั้น การปรึกษาหารือกับผู้สอบบัญชีอื่นหรือบุคคลอื่นที่มีความคุ้นเคยกับผลงานของผู้เชี่ยวชาญนั้น นโยบายและวิธีการควบคุมคุณภาพของสำนักงานสอบบัญชี 2. ความพร้อมในการทำงาน เช่น มีเวลาและทีมงานเพียงพอในการทำให้งานสำเร็จตามกำหนด ทำเลที่ตั้งทางภูมิศาสตร์ของผู้เชี่ยวชาญ 3. ความเที่ยงธรรม เช่น ไม่มีส่วนได้เสียในกิจการที่ตรวจสอบ ไม่มีอคติในการเสนอผลงานสอบถามกิจการเกี่ยวกับผลประโยชน์หรือความสัมพันธ์ใดๆ ที่อาจกระทบต่อความเที่ยงธรรมของผู้เชี่ยวชาญที่มีต่อกิจการที่ตรวจสอบโดยอาจพิจารณาจากอุปสรรคและมาตรการการป้องกันในเรื่องดังต่อไปนี้    1. ผลประโยชน์ส่วนตน/ผลประโยชน์ทางการเงิน    2. ความสัมพันธ์ทางธุรกิจและส่วนตัว    3. การให้บริการทางด้านอื่นๆ โดยผู้เชี่ยวชาญ    4. การสอบทานผลงานของตนเอง    5. ความคุ้นเคยสนิทสนม    6. การเป็นผู้ให้การสนับสนุน    7. การถูกข่มขู่   ในบางกรณีตามความเหมาะสมอาจต้องขอรับคำรับรองจากผู้เชี่ยวชาญเกี่ยวกับการมีหรือไม่มีผลประโยชน์และความสัมพันธ์กับกิจการที่ตรวจสอบ |  |  |
| 3 | หากผู้สอบบัญชีคาดว่าจะใช้ผลงานของผู้เชี่ยวชาญ ผู้สอบบัญชีควรปฏิบัติดังนี้   * ทำความเข้าใจด้านความเชี่ยวชาญและผลงานของผู้เชี่ยวชาญ * สอบถามผู้เชี่ยวชาญถึงวิธีการที่ใช้ว่าเป็นวิธีการที่ยอมรับในศาสตร์นั้นๆ * สอบทานเอกสารหลักฐาน (กระดาษทำการ) และรายงานของผู้เชี่ยวชาญว่าเป็นไปตามข้อเท็จจริงและสถานการณ์ของกิจการ สอดคล้องกับข้อสมมติและวิธีการของผู้บริหารของกิจการหรือไม่ * สอบทานข้อสมมติที่ใช้ว่ามีความสมเหตุสมผลและเหมาะสมกับกิจการ * พิจารณาจุดประสงค์ลักษณะ ระยะเวลา และขอบเขตในผลงานของผู้เชี่ยวชาญว่าเหมาะสมหรือไม่ * สอบทานข้อมูลนำเข้าที่ใช้ว่ามีความเกี่ยวข้องและน่าเชื่อถือ มีความสมเหตุสมผล มีการควบคุมภายในที่ดีซึ่งรวมถึงในส่วนของการส่งผ่านข้อมูลไปยังผู้เชี่ยวชาญ * ใช้วิธีการตรวจสอบหลายวิธีร่วมกัน เช่น * สังเกตการณ์การปฏิบัติงานของผู้เชี่ยวชาญ * ตรวจสอบรายงานเชิงสถิติที่มีชื่อเสียงและข้อมูลสิ่งพิมพ์ที่เป็นทางการ * ขอคำยืนยันในเรื่องที่เกี่ยวข้องกับบุคคลที่สาม * วิเคราะห์เปรียบเทียบโดยละเอียด * ทดสอบการคำนวณใหม่ * ปรึกษาหารือกับผู้เชี่ยวชาญอื่นที่มีความชำนาญที่เกี่ยวข้อง หากพบความไม่สอดคล้องของข้อมูลหรือข้อสรุปของผู้เชี่ยวชาญกับหลักฐานการสอบบัญชีอื่น * ปรึกษาหารือกับผู้บริหารของกิจการเกี่ยวกับรายงานของผู้เชี่ยวชาญ |  |  |
| 4 | ผู้สอบบัญชีประเมินแล้วพบว่าได้หลักฐานการสอบบัญชีที่เหมาะสมอย่างเพียงพอจากผู้เชี่ยวชาญสำหรับวัตถุประสงค์ของผู้สอบบัญชีหรือไม่   * เพียงพอ * ไม่เพียงพอ (ระบุเหตุผล.................) * หากไม่เพียงพอ ผู้สอบบัญชีควรตรวจสอบร่วมกันกับผู้เชี่ยวชาญเดิมโดยตกลงกับผู้เชี่ยวชาญนั้นเกี่ยวกับลักษณะและขอบเขตของงานที่ผู้เชี่ยวชาญนั้นต้องทำเพิ่มเติม หรือผู้สอบบัญชีใช้วิธีการตรวจสอบอื่นเพิ่มเติมตามความเหมาะสมแก่สถานการณ์ หรือจ้างผู้เชี่ยวชาญอื่น |  |  |
| 5 | มีการปฏิบัติเรื่องการรักษาความลับที่ได้จากผลงานของผู้เชี่ยวชาญแล้ว |  |  |
| 6 | หากจำเป็นต้องอ้างอิงผลงานของผู้เชี่ยวชาญในรายงานของผู้สอบบัญชีที่มีการแสดงความเห็นแบบที่เปลี่ยนแปลงไปอาจต้องขอคำยินยอมจากผู้เชี่ยวชาญก่อนและต้องระบุในรายงานของผู้สอบบัญชีว่าการอ้างอิงนั้นไม่ได้ทำให้ความรับผิดชอบของตนต่อการแสดงความเห็นลดลง |  |  |